Risikovurdering for hytteutleie – DNT Telemark

Til informasjon:

Turleder/turarrangør plikter å sette seg inn i turens risikomomenter før turens start. Skjemaet er ment som et verktøy i risikovurderingsarbeidet. Skjemaet er ikke fullstendig, det er derfor viktig at du vurderer om innlagte risikomomenter er tilstrekkelig dekkende for nettopp din tur – hvis ikke, før opp ekstra vurderinger som du syntes bør være med, før du sender inn skjemaet. I siste kolonnen oppfordrer vi deg å vurdere om risikomomentet er relevant for turen din eller ikke. Skriv «ikke relevant» om det er noe du ikke mener bør tas høyde for.

Som tur- og dugnadsleder må du tenke; hva kan skje fra turens start til slutt, hvor og hvilke tiltak kan jeg gjøre for å forhindre uhell?  
 Vi oppfordrer deg til å gå igjennom risikomomentene sammen med deltakerne før dere begir dere ut på tur, enten i ferdaråd på parkeringsplassen, eller send ut skjemaet til deltakerne før tur.

Administrasjonen i DNT Telemark vil gjerne ha tilbakemeldinger vedr. forbedringer vi kan gjøre med tanker på rutine og sikkerhetsarbeidet. Send det til oss på [Frivillig.telemark@dnt.no](mailto:Frivillig.telemark@dnt.no).

Sammen skal vi bli de beste og tryggeste turarrangører!

Turhilsen

Administrasjonen i Torggata.

# RISIKOANALYSE FOR HYTTEN “X”

| **ID** | **Identifikasjon av mulige initierende hendelser (farer, trusler, muligheter)** | **Vurdering av risiko**  **(beskriv størrelse av risiko med begrunnelse)** | **Vurdering av tiltak (nytte/kost og risiko etter tiltak)** | **Tiltak anbefales?**  (praktisk, budsjett, kontinuerlig forbedring, andre mål, +++) |
| --- | --- | --- | --- | --- |
| 1 | Brannalarmen utløses i garasje | * Kunden har ikke nøkkel til garasjene Og får ikke oversikt hvorfor alarmen utløses | * Hvis det er tegn på brann, følg branninstruksen på hytta |  |
| 2 | Antenne av natur når det fyres i bålpanner/utegrill | * Vegetasjon kan ta fyr, som kan spredes til hytta | * Gjesten er orientert om hvor brannslukningsapparat er i hytta. Se plakat for rømningsveier og utstyr som henger i hytta. |  |
| 3 | Stearinlys med åpen flamme kan bli glemt slukket | * Hytta kan ta fyr når gjestene sover | * Røykvarslere og alarm hytta * Rutinemessige kontroller står oppført i Famac web |  |
| 4 | Peis/vedovn/askehåndtering | * Det kan oppstå brann hvis varm aske ikke blir håndtert korrekt. * Klær som henger til tørre kan ta fyr * Ting som står for nære ildsted kan ta fyr | * Gjesten er informert om at varm aske skal tømmes ute på anvist sted * Klær skal ikke henges på spiker direkte over ildsted hvor det er fare for at det kan dette ned på ildsted/vedovn * Røykvarsler er montert i hytta |  |
| 5 | Gassapparater | * Hvis ikke gassapparater håndteres korrekt kan man risikere lekkasje, og i værste fall brann * Eksplosjonsfare | * Monter gassvarsler (anbefalt) * Ha gode og forståelige plakater som forklarer brukeren hvordan gass håndtering og anvendes. * Ha rutinemessige sjekk på gassapparater. Gasslange byttes hvert 5. år for å unngå uhell * Gassapparat sjekkes hver måned av hyttetilsynet. * Ha aldri mer enn maks to gassflasker inne på hytta. Det samme gjelder i vedboden. * Rutiner står oppført i Famac Web for drift og vedlikehold |  |
| 6 | Info/plakater/instrukser | * Gjester kan risikere ikke å komme seg ut av hytta ved brann. * Hytta brenner ned. | * Varslingsplakater og tegning med rømningsveier henges opp på hytta og kontrolleres 1. gang i året. * Rutiner står oppført i Famac Web |  |
| 7 | Elektrisk anlegg på hytta | * Feil på det elektriske anlegg kan medføre brann. * Feil på anlegget kan medføre at nødlysbelysning ikke fungerer. | * Gjester skal ikke ha tilgang til anlegget * Anlegg sjekkes årlig av hyttetilsynet iht. sjekkliste. Rutiner står oppført i Famac Web * Fagkyndig kontroll inspiserer anlegg ved behov. Avtale er lagd med sertifisert selskap. * Ved feil rapporteres dettes til daglig leder. |  |
| 8 | Rømningsveier/brannstiger | * Gjester kan bli fanget på hytta ved brann | * Sjekk at rømningsveier er mulig å åpne og har tilstrekkelig bredde iht. forskrifter (dører, vinduer) * Vinduer skal ha fri åpning på 50 cm. * Er det lengre ned fra vindu end 3 meter installeres stige/repstige * Skilt og infoplakat sjekkes månedlig/årlig av tilsyn iht. rutinene i Famac Web |  |
| 9 | Telefondekning på hytta | * Dårlig dekning kan være farlig med tanke på å få varslet om nødhjelp | * Informer gjest om at det ikke finnes dekning på stedet. |  |
| 10 | Mangel på rent drikkevann | * Gjester kan bli syke | * Informer gjest på forhånd eller via plakat hvor det kan hentes rent drikkevann. * Hvis det ikke er rent vann, må det informeres om at det må kokes. |  |